Johann Sebastian Bach
Ni Johann Sebastian Bach[1] (31 Marso [D.E. 21 Marso] 1685 – 28 Hulio 1750) ket maysa idi nga Aleman a kompositor, organista, klabesinista, biolista, ken biolinista ti Barok a Paset ti Panawen. Isu ket nangipabaknang kadagi naipatalgedan nga estilo ti Aleman babaen ti kalaingna iti kontrapunto, harmoniko ken motivic nga organisasion, ken ti panagampon kadagiti kumpas, dagiti porma, ken dagiti linabag manipud iti ballasiw-taaw, a naisangsangayan kadagiti nanipud idiay Italia ken Pransia. Ni Bach ket nagsurat kadagiti adu a musika, a dagitoy ket naipagraeman para kadagiti kauneg ti sariritda, teknikal a bilin, ken artistiko a kapintas. Adu kadagiti obrana ket ammo pay laeng tatta nga aldaw, a kas ti Brandenburg a konsierto, ti Mis iti B menor, ti Ti Nasayaat ti Pakinakemna a Klabier, ken dagiti kantatana, korales, partitas, dagiti regget, ken dagiti obra nga organo.
Ni Bach ketnaipasngay idiay Eisenach, Saxe-Eisenach iti maysa a nalaing ti musika a pamilia; ti amana, a ni Johann Ambrosius Bach ket isu idi ti direktor dagiti musikero ti ili, ken amin dagiti ulitegna ket propesionalda a musikero. Ti amana ket nangisuro kaniana nga agay-ayam ti biolina ken ti klabe, ken ti kabsatna a lalaki, a ni Johann Christoph Bach ket nangisuro kaniana ti klabikordio, ken nangidiaya kaniana kadagiti kaaduan a kontemprario a musika.[2][3] Ni Bach ket nagkankanta pay, ken isu ket napay idiay Eskuela ni St Michael idiay Lüneburg, gapo ti kalaingna ti boses. Kalpasan idi nagturpos, isu ket nagtengngel kadagiti nadumaduma a puesto ti musika iti ballasiw ti Alemania; isu ket nagserbi a kas ti Kapellmeister (direktor iti musika) ni Leopold, Prinsipe iti Anhalt-Köthen, Kantor iti Thomasschule idiay Leipzig, ken Komposer ti Naarian a Korte ni August III.[4][5] Ti alun-at ken pannakakitana ket naapday idi 1749, ken pimmusay idi 28 Hulio 1750. Dagiti moderno a historiador ket namatmatida a ti ipupusayna ket gapo ti golpe ken sakit ti bara.[6][7][8]
Dagiti abilidad ni Bach a kas maysa nga organista ket nadaydayawan iti amin nga Europa idi panawen ti panagbiagna, uray isuna ket saan a nabigbigan a nalatak a kompositor aginggana ti maysa a pangpaungar ti panagayat kadagiti musikana idi umuna a gudua ti maika-19 a siglo. Isu tattan ket sapasap a naipammategan a kas maysa kadagiti kangrunaan a kompositor iti Barok a paset ti panawen, ken maysa kadagiti kalatakan a kompositor ti amin a panawen.[9]
Dagiti nagibasaran[urnosen | urnosen ti taudan]
- ^ Panangibalikas nga Aleman: [joˈhan] wenno [ˈjoːhan zeˈbastjan ˈbax]
- ^ Wolff, Christoph (2000). Johann Sebastian Bach: The Learned Musician [Johann Sebastian Bach: Ti Naadalan a Musikero] (iti Ingles). W. W. Norton & Company. p. 19. ISBN 0-393-04825-X.
- ^ Wolff, Christoph (2000). Johann Sebastian Bach: The Learned Musician [Johann Sebastian Bach: Ti Naadalan a Musikero] (iti Ingles). W. W. Norton & Company. p. 46. ISBN 0-393-04825-X.
- ^ "BACH Mass in B Minor BWV 232" [BACH Misa iti B Menor BWV 232] (iti Ingles). www.baroquemusic.org. Naala idi 21 Pebrero 2012.
- ^ Miles, Russell H. (1962). Johann Sebastian Bach: An Introduction to His Life and Works [Johann Sebastian Bach: Ti Pangyuna ti Biagna ken dagiti Obrana] (iti Ingles). Prentice-Hall. pp. 86–87.
- ^ Breitenfeld, Tomislav; Solter, Vesna Vargek; Breitenfeld, Darko; Zavoreo, Iris; Demarin, Vida (2006). "Johann Sebastian Bach's Strokes" [Dagiti Golpe ni Johann Sebastian Bach]. Acta Clinica Croatica (iti Ingles). 45 (1): 41–44. Naala idi 20 Mayo 2008.
- ^ Baer, Ka. (1956). "Johann Sebastian Bach (1685–1750) in Medical History" [Johann Sebastian Bach (1685–1750) iti Pakasaritaan ti Mediko]. Bulletin of the Medical Library Association [Warnakan iti Asosiasion ti Biblioteka ti Mediko] (iti Ingles). 39 (3): 206–211.
- ^ Breitenfeld, D.; Thaller, V.; Breitenfeld, T.; Golik-Gruber, V.; Pogorevc, T.; Zoričić, Z.; Grubišić, F. (2000). "The Pathography of Bach's Family" [Ti Patograpia ti Pamilia ni Bach]. Alcoholism [Bartek] (iti Ingles). 36: 161–164.
- ^ Blanning, T. C. W. (2008). The Triumph of Music: The Rise of Composers, Musicians and Their Art [Ti Panagballigi ti Musika: Ti Panagbangon dagiti Kompositor, dagiti Musikero ken dagiti Arteda] (iti Ingles). Belknap Press of Harvard University Press. p. 272.
And of course the greatest master of harmony and counterpoint of all time was Johann Sebastian Bach, 'the Homer of music'.[Ken isu pay ni Johann Sebastian Bach ti kalatakan nga agturay itidanggay ken kontrapuntos iti amain a panawen, 'ti Homero iti musika']
lim_Latn ilo_Latn ilo_Latn ilo_Latn ilo_Latn war_Latn lim_Latn lim_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn